ILIZWE LA MAMFENGU

IVENKILE E JOJOSI.

IVENKILE KA MAVELETSHONA.

Ukuba ubuza ukuba yiyipina IVENKILE ELUNGILEYO kulo lonke ela Mamfengu, angatenga kuyo konke okunokukankanywa—nemaxabiso angadanisiyo—kuba inika amanani alungileyo

Nge zikumba, ngo Boya; nayo yonke into elinywayo. Nge Gusha, na Mahasbe, ne Bhokwe ; Ihangu ne Nkuku. Yizani nazo ziyakutengwa ngu

Utengisa Zonke intlobo zamayeza.

P. H. POTTOR.

ELE-SIXHOSA NGU MAVELETSHONA.  
Nalo icam lako.

Inyama ne Zonka,

Nento ezinjenge kofu ne swekile zitengeni ko  
BOURKE no MARSH,

e Nyutawuni nakwisitalato esipambi  
kwe ofisi ngase mcancatweni.

K

WA G. WHITAKER, kwivenkile etengela nentwana

ezincinane kuko, kutengelwa tshipu  
kanye Umbona, nento ezinjalo,  
Umgubo, neswekile, njalo-njalo, njalo-njalo.

ISIKUMBUZO.]

—U—

JOSEPH J. YATES,

OBEKE ESE BAYI,

Ngumteteleli Ematyaleni, ufeza nemicimbi engemihlaba, nento zonke ezifezwa “nga magqweta.”

IOFISI—Egumbini le ALEXANDRA ROAD  
ne Downing Street, kula ofisi ibisakuba  
yeka Mr. Innes.

f36m

Umanyano nge Mfundo

A

MALUNGU ane nqxoxo anga zinga  
sinqatwa yintlanganiso ezayo makatumele amgama azo kwangapambi ko 31  
May, ku

BEN SAKUBA,  
c/o Mr. Jabavu, King William’s Town.  
King William’s Town, 19th May, 1886.

ISAZISO

INTLANGANISO yonyaka ye

“ Bumba Yabalimi"

,  iyakuba

ngomhla we 15th June, 1886. Amalungu amandala namatsha ayacelwa  
ukuze abeko ngalomini.

DUNCAN S. MAKOHLISO,  
Acting Secretary.  
Cala, 17th May, 1886.

Kwizihlobo Zam.

N

DIYAZISA kwizihlobo zam ukuba ma.  
zenjenje ukundibhalela.

WILLIAM J. MAMA,  
Upper Tsitsana, Maclear District,  
East Griqualand.

4th May, 1886.

KUBIWE

A

MAHASHE amabini e Dntywa ka Rev.

Edward Tsewu. *Impawu :* (1) Imazi

efosikazi, empemvu, enqunyulwe umsila,  
olunye unyawo lumhlope kweyasemva. (2)  
Elinye yi Pony ebomvu esingci simnyama  
enqunyulwe kakulu umsila amanqina afuna  
ukuba nzima ibumata Umkondo wawo usi-  
nge ngase Mtata. Ote wawanakana wonda-  
zisa.

EDWARD TSEWU.  
Idutywa, May 10, 1886.

KUBIWE

N

GOBUSUKU bolwe sibini ngomhla we

12 kulenyanga e St. Mark’s (Esidutyini)

inkabi engwevu yehashe—etiwe gqipu  
indlebe yase kohlo—kwa ne nkabi yehashe  
entsunda ebu tuqwa eyi Pony omabini  
abudala buko we sine umnyaka.

abhekise

Olandise

Ukumka kwawo  
nakwa Gcaleka.  
wovuzwa kakuhle ngu.

ngase Mtata  
umkondo

DANIEL

St. Mark’s, 19th May, 1886.

DWANYA.

Abazelweyo.

M

AQUBELA.—E-Willow Vale, ngo  
Mgqibelo 10th April, 1886, u-Mrs.

James Maqubela ubeleke Intombi.

Abatshatileyo.

M

ADUBELA-MPANJ u k E l WA.—E-  
Qina, Butterworth, ngo April 20th,

1886, kutshatiswe ngu Rev. S. Mzamo u  
Joel J. Madubela no Annie, Intombi ka  
Pete r Mpanjukelwa.

Ababhubhileyo.

Iveki.

Abaxhasi be *Mvo Zabantsundu* bayakunjuzwa ukuba ikwota yabantu abaninzi ipele  
ngo April lo. Lixesha ke eli itunyelwe  
imali. Esi sikumbuzo sibhekiswa nakwabo  
banga Magosa *Emvo* kwindawo ngendawo.  
Kufuneka itunyelwe nge Post Office Orders  
imali, indawo ezingenayo nge Stamps zepeni,  
nezimbini, neze tiki. Azifunwa kakulu eze  
halufa. Yonke imali ingena ngo J. Tengo-  
Jabavu, Office of *Imvo Zabantsundu,* King

William’s Town.

Umbendeni uqale pantsi e Mtonjeni. Elinye ifama alinazo inkabi ezanelele ukulima. Baninzi abantu abanjalo.

Izinto ezinjengokudla azikabi nanani nanamhla emisitweni yeudawo ngendawo.

U Bishop wase Madrid ubulewe ngumfundisi obemkupile ngenxa yokumfumana ehleli ngesimilo esibi.

Kuvakala ukuba izakupeliswa le Palame­nte ekoyo, yase Ngilane, kunyulwe entsha ngenxa yalengxoxo ingokuba i Ireland mayifumane eyayo yodwa i Palamente.

Kuko inteto yokuba u Mr. O’Leary unyulwe ngobuqinga ukuba ube lilungu lase Kimberley; Abanye abantu batengwa ngemali. Into leyo izakupulapulwa zi Jaji.

SEKE kwako intlanganiso ezinkula e Komani nase Rini sokugweba isenzo salamadoda angu Rulumeni sokuba nyeke irafu yotywala yapeliswa. Lemizi iti nge epumile u Sprigg ekupateni kunokuba ahlale oyisiwe nga Mabhulu. Ne Qonce lizakuba nayo intlanganiso.

ZITE inqanawa zemfazwe zase Ngilane zisakugaleleka emazantlane Greece abonakala selegenwe ligxuba, atumela izwi lokuxolisa ama Grike. Amadoda angu Rularneni abefuna imfazwe apumile, kungene awoxolo ngoku. Ngokoke kuko itemba loxolo.

Ixabiso loboya e Ngilane lifuna ukuqina ngoku.

Ibhotwe lase Spain, i Madrid kwelama

Yuropu lifikelwe luqwitela olukulu pakati

kweveki epelileyo. Konakaliswe izindlu kwafa abantu. Ezocingo ezokugqibela ziti bekusaqondwe amashumi asixenxe abantu abafileyo.

U Mr. Nightingale ntunywe ngu Rulumeni, ukuba aye kucedulula imicimbi yemali kwi ofisi ka mantyi u Mr. Tweed, ekuvakala ukuba kulahleke £400, kuyo.

Umbendeni ungene kwinkomo za Mamfe­ngu e Hewu. Unyoke ngo Nontongwana.

E Maritzburg e Natal knzakwakiwa izindlu ezintsha ze Palamente zexabiso le £22,000.

Into ezintatu zika Mkele, zase Tapolisi esavakalisa ukuba zabulala u Bekani edabini zigwetywe yi Jaji ngoluhlobo: u Tetani imi­nyaka emitatu ; u Pato, emibini; u Solani, inyanga ezintandatu, nokusebenza nzima bonke.

Amadoda amatatu anduluke e Natal ngomhla wesibini ngesikitshane asinga pesbeya. Enza into engazange yalingwa mntu, kuba kwenzakala nozitemele elwandle. Afike e Bayi ngeveki egqitileyo. Isikitshane eso yi *Homeward Bound* igama laso.

Ngo-Mvulo ozayo 24 May ngumhla wokuuzalwa kwe Nkosazana u Victoria, yimini ye bolide.

Ngokuhlwa nje kuyakubako intlanganiso e Town Hall yokuvakalisa iucaso yalento yenziwe yi Palamente yokusuke ivume uku­ba irafu yotywala mayibulawe.

U Mr. Upington uti abasokapuma ebu Rulumenteni beno Messrs. Sprigg no Schermbruker kuba bexaswe ngokomeleleyo e Palamente (nga Mabhulu).

U April wase Dayimani ubanjwe epuma ngefestile nesikotiie sedinala wabuya wayekwa. Kute kungekabi kade wabanjwa pambi kwe kitshi wabetwa kuneno wayekwa. Kute kusahleliwe kwabonwa selebubuluza elutangweni, waselesiwa eutolongweni.

I Blue Book yonyaka ogqitileyo ibonisa ukuba inani labemi bapesheya ko Mtata ukusinga kwa Adam Koko leli Abelungu 3,066; Abantsuudu 82,583; Amalawu na Makoboka 3,531 ; bebonke 96,180.

Le Palamente ngati ayisokuba mfutshane ngangoko wayeyicinga u Sprigg.

U Mr. Frank Herold imantyi yase Bredasdorp utshintshelwe e Stellenbosch apo bekupete umfi u Mr. H. E. R. Bright. E Bredasdop knya u Mr. A. F. Robertson obese Vryburg kwelaba Hlambeli.

U Keto Khan obesisandla sika Mankoroane uhlanjiwe wagxotwa kwela Bahlambeli yi Ruluneli yelo, ngokusuke abhale incwadi ezisongela i Ruluneli leyo, waza wabeka amagama o Mankoroane nezinye inkosi njengokungati abhalwa zizo. Uranelwa nangokubala incwadi eziya kwinkosi zase Lusutu ezingcolisa ulaulo Iuka Rulumente.

Ngeveki egqitileyo umqubi wesikitshane abati ngu Bee ubinze urebe kula jiti intsha ingase cwebeni e Bayi. Ubude buzinyawo ezisitoba.

U Right Rev. H. Cotterill, D.D., u Bishop wase Edinburgh, owayeke engu Bishop waso Rini ubhubhe ngo 16 April 1886.

U Mr. Reuben Aylife ikutnaha le Jaji unduluka namhla ukusinga eNgilane nodade wabo. Uyekupumla. Ubuya ngo August.

Igusha ezitinjwe ngu Dibiya e Rabula kutiwa zitengise ugesheleni iuye.

Imvo Zabantsundu.

NGOLWESI-TATU, MAY 19, 1886.

Irafu Entsha  
yaba Ntsundu.

KUKO umteto omtsha  
ongeneyo e

Palamente oyakuwafikelela onke  
amawetu, ngokoke soke senze mabini matatu ngawo. Lomteto ngulo  
ungeniswe ngu Hon. Cecil John

RHODES ilungu lase Ligwa, wokuba

bonke abantu abantsundu abase  
zilalini nabase mihlabeni ka Rulumente mabayirole irafu yendlela.  
Siyibonakalisile inteto ka Mr.  
Rhodes kweleveki egqitileyo ipepa.  
Lerafu isenziwa nje kutiwa kungokuba abantu abamnyama bayawafumana onke amalungelo asetyenzwa  
ngemali yeziqingata, kanti bona  
abaroli nento, lerafu irolwa kupela  
ngabanemihlaba eyeyabo abayicandelweyo. Abase zilalini ezingacandiweyo abayiroli; emakube yilento  
yokuba besemhlabeni ka Rulumente, ongati nokuba kuninina akutanda ati, Huku, Hambani ! basuke  
bati dungu ukusinga ku Qumbu  
naku Tsolo nokuba kupina apo kungazi bani. Kwezi zimeko bakuzo  
ke ibango labo lincinane kakulu  
kwezindlela zeziqingata. Nokokuba  
lerafu besiyivuma ukuba ilungile,  
ifanelekilena ukuba ingeniswe ngelixesha libi kangaka. Abantu base zizibhadubhadu ngamatyala amadala  
erafu, kutinjwa amagxebeka amadala  
abo ne kumtyi ne sosala, nembiza ne  
ngcawa zokulala, ngu Rulumente.  
Abantu abanjalo kungade kongezwe enye into na pezu kwabo ? U  
Mr. Rhodes mhlaimbi akazi ukuba  
leya rafu yengqakaqa eyangeniswa  
kwanguye nyakenye iyabalilisa abantu. Abayikanyezi kulunga kwayo; bati kutenina ukuba babone sebetwaliswa ngomtwalo bengacetyiswanga isuke ngati bazizilo. U Mr.  
De Wet Umpatiswa Bantsundu  
uhlabe ekangele kweli ate ukupendula “ leyo irafu iya kuzipitizelisa  
“ingqondo zabantu abamnyama.”  
Tina okukokwetu siti selenga u Mr  
De Wet ngeyicasile kanye lerafu  
endaweni yokusuke ati “akayicasi  
“ lerafu, kodwa ucela ukuba maze  
'' kungakalwa ngalo Rulumente.”  
Akuko limbi xa lomteto uvunyiweyo ngoku bayakuti abantu wenziwe  
ngulo Rulumente. Ngelete kuba  
u Rulumente ebazi abantu into abayiyo ngoku wanqanda u Mr. Rhodes ngalerafu okwangoku.

Abantu abase zilalini abanazwi  
kumagqugula eziqingata ngoku.  
Lerafu ka Mr. Rhodes yapula lomteto wokuba “xa abantu bevalwe  
“imilomo mabangarafiswa.” Asiboni salelo ukuba u Rulumente

angabaniki itaitile abantu belali  
ukuze nabo bayitwale imitwalo,  
bawafumane namalungelo eziqingata. Into efunwa ngu Mr. Rhodes  
kukubalayisha ngemitwalo zebangawafumani amalungelo. Lento siyicasile, sitemba ukuba i Palamente  
iyakuwala lomteto. Umnqweno  
wake u Mr. Rhodes ungazaliseka  
ukuba ungenise umteto wokuba  
zonke ilali mazicandelwe ukuze abantu baqonde ukuba baqinisekile  
kwezondawo bakuzo, bazirole nerafu  
ngapandle kokurora. Siyatemba  
ukuba le Palamente ayisokwahlukana inga yikangelisanga lento.

U Mr. Joseph Wood omele i Rini wenze isaziso e Palamente sokuba uzakucela  
ukuba kunyulwe i Komiti yokukangela  
Imiteto ye Pasi. Ngegqitileyo i Palamente u Mr. Gush wayimisa ikomiti ekwanje. Akuzange kubhekiswe nto kubantu abamnyama, noko ke kwakanya elokuba i Pasi iyamcapukisa umntu omnyama, ibe ingawakuseli amafama nelizwe.  
Kumnandi ukubona ukuba u Mr. De Wet  
oselenexesha elaneleyo epete Abantsundu  
uyiqondile lento iyi Pasi ukuba ayinamsebenzi kanye. Egquguleni labenzi  
Miteto Yabantsundu u Mr. Upington  
wati, lemiteto mayitshayelwe, kwano Mr.  
Scherinbrucker wagalela kwakvvelo. Sivatemba ke ukuba yoti xa seyixoxwa  
lento ye Pasi ingeniswe ngu Mr. Wood  
lamalungu matatu ka Rulumente obahlanganisela abantu abantsundu kulomteto  
wobuhedeni mbi ucapukisayo ungafunekiyo.

Sisateta nge Pasi nje singakankanya ityala lendoda ebekekileyo yapesheya kwe Nciba esand’ ukulala entolongweni e Qumra kwasa idliwa ishumi lesheleni yimantyi yakona u Mr. E. B. Chalmers. Udliwa ngokuba esuke wahamba nge Pasi engazixeliyo intsuku ayakuzitata ukusuka ekayeni lake uknzae Qumra. Sibengabuza kuye ukuba kutiwo xa ugwetywayo udliwa ishumi ufakwa nase ntolongweni wenze nina akabinakusixelela, wati kutiwe zintsuku aziko encwadini. Natisibe ngafuna ukuba azi ukude esisibonda sase Mamfengwini sibe pantsi kwezinxwaleko nje kungawupina umteto, asawukumbula. Nokokuba ibilityala ukungabiko kwe- ntsuku kulo Pasi asilolake lelika Mr. King imantyi yase Ngqamakwe esuke isibonda yasinika iPasi engazibaluliyo. Lomfo ka Tshemese (Chalmers) ubukali ekunyanzeleni lemiteto itandabuzekayo. Kusekuhleni ukuba kulenxwaleko nobubupantsi libekwe kubo elixego lakowetu, lisisibonda nangapezu koko lingumshumayeli alilodwa, ngamakulukulu abantu abamnyama abati xa bagqitayo e Qumra bapatwe kwangoluhlobo. Zezi ntshutshiso zizincuku ke ezikataza abantu. Angati u Rulumente eke watumela izwi lokutiba ezinantyi ziti ukwenza kwazo umsebenzi zide ziwugqitise ngapaya kwo mfanelo angaba ubancedile abantu Aba­ntsundu beli lase Maxhoseni. Zezinto ke abantu behlala bekala ngokuti wayapina u Saul Solomon e Palamente.

Ezokugqibela zelase Mampondweni zibonisa ukuba intlangano abenayo uMr. Irvine nenkosi ezinkulu zatna Mpondo ibe nesiqanio esihle kuma Mpondo. Tina siyamtemba kakulu uMr. Irvine; sinitemba ngangokuba sibacebise abapati base Mampondweni mcuba maze bayenze yonke into ate u Mr. Irvine mabayenze. Kuba sisazi ukuba iyakuba lusizo kubo nakwilizwe labo. Lenteto ilandelayo yalontlangano siyifumana kwipepa eliyiPondo *News,* :-U Mr. J. J. Irvine usand’ ukugqita Emampondweni evela kwa Adam Koko esinga e Qonce. Nge Cawa nango Mvulo umhla we 2 nowe 3 May elinene lali komkulu kwa Mqikela. Baxoxe ngokukululekileyo nalonkosi nge- simo sezinto ezigqitileyo nezikoyo ngo­ku. Ukwazana kwake nezinto zela Mampondo kube luncedo kwipakati elikulu lika Mqikela Umhlangaso xa bebexoxa ngokubambana kwa Mampondo no Ru­lumente wase Koloni. U Mr. Irvine uwabonise ngokomeleleyo ukuba ezinkatazo zikoyo pakati kwawo makazipelise kwangoku lixole, wawaxelela ngenteto etsolileyo ingozi eyakuhla ukuba ake amane ejikeleza. Ngenxa yolwazi lwake ngezinto zabantu abamnyama ekwazi nokuzilungisa u Mr. Irvine ushiye umoya omhle kakulu kweli. Necebo eliqinileyo alinike inkosi na Mampondo lidale ukuzola okukulu kubo.

Kuke kwako amare akoyo kakulu kweli ukuba Abesutu bapongomile. Umbhaleli wetu otembekileyo ose Lusu­tu akateti nento ngalonto ngokoke asikolwa ngalawo mare. Sityekele ekukolweni yilenteto ilandelayo esiyifumana kwipepa lase Alvani i *Border News* lomgqi- belo ogqitileyo, liti:—“ Siva ukuba e Lu­sutu yonke into ite cwaka, kutiwa nalamare akoyo e Free State nase Koloni oku- ba lipongoniile elo, akaziwa ngabantu base Lusutu. Aba Besutu bagodukayo ukuvela e Dayimani nase Jagerstontein bafuna ukuya kubhatala irafu zabo. Kwanga kunganjalo.

I Palamente.

Ingxoxo ebezisingetwe lelibandla ngegqitileyo iveki asizizo ebezipatelele kwinto onkuyoliswa zizo umzi wakowetu.

Amapike abemakulu abepezu kwemicimbi engemali—kuba Amabhulu angabenzi botywala eyitshabalalisile irafu ebingenisa £70,000, u Mr. Sprigg ke uti uza kupelisa umkosi we Infantry olapa e Qonce ozakuba kwangamapolisa aze u Rulumente ancipise indleko nge £37,000, kwidiniso lika Rulumeni kuya kukutshwa ababhali aba 22 ze kuncipe indleko nge £20,000. Imali ebibhatala ababuti berafu yotywala ayisakuba sapuma. Lemali ke zi £7,000.

Udatyana olupatelele kati lolu lungomteto ongeniswe ngu Mr. Rhodes.

IRAFU ENTSHA YEZINDLU.

U Mr. RHODES ungene ekucazeni eyona nto iyiyo lerafu entsha ayimisayo. Ute

ukuba ibandla aliwungeni lomcimbi liyakungeniswa gadalala zifama, kuba zona azaneliswa kukuba zirafe zodwa kanti ukurafela  
indlela abantsundu abasezilalini abarafi.  
Amalungelo awenziwa ngamagqugula apete  
iziqingata bayawafumana onke abantsundu  
kanti noko bona abafaki nesandla. Lomteto  
 ubhekiselele kuzo zonke izindlu zabantsundu,  
U Mr. DE WET ute lerafu iyakuwupiti.

zelisa umzi ontsundu. Yena ubona inkatazo  
yodwa kuyo, kodwa ke zekungatshiwo ukuba ngu Rulumeni wabo lo wenze oko.

U Mr. RHODES ute ukuba u Mr. De Wet  
akakolwa yilerafu makayicase angafumane  
abe lidamdam. Makangafumani awungene  
lomcimbi ngomzimba odiniweyo oyikise  
 ngokuti kobako imfazwe.

U Mr. DE WET : Anditsbougo ukuti kobako imfazwe.

U Mr. RHODES ute inkatazo iteta imfazwe. Ukuba u Mr. De Wet akangi angabalwa njongento ongekoyo e Palamente makayityile into azakuyenza angafumani avutelwe pakati ngokwevatala.

U Mr. DE WET upendule ngomsindo wati  
yena akamntu uteta futi apo Ebandla, uteta

xa abonayo ukuba unento angayibhekisayo.  
Akamntu kanjako ufuna ukuzamana nezimilo neziqu zabantu entetweni yake ; lonto  
ayilunganga. Lerafu akayicasile, kodwa  
ubona ingozi ehamba nayo. lyakuwuduba  
umzi omnyama.

Lengxoxo imiselwe ukuba ize ibuye isingatwe ngelinye ixesha.

Ibala le Mbongi.

REDAJA GOLGOTHA.

11 Akwaba yonk’ intliziyo kwelilizwe  
 Ingamlungiselel’ indawo yokuhlala,  
 Uze wonk’ umlom’ onelizwi

Umlungiselel’ ingoma

12 Maye!—okwam udedwa ndingumoni ;  
 Ukulila kwam ndipelelwa

Ngeba ndenza isililokazi  
Emhlabeni apa siy’ ezulwini.

13 “ Kuba ndingade ndibe ndize ”

“ Ngokwezinto zale ntlalo,”

Xa ndinawe ungumninizo

Akuko nto ndingenayo.

14 Mntan’ ongezang’ enezitotafa

Kanti noko yi Nkos’ ezulwini!

Mntan’ esimtyelwe ngu Johannes,

Esit’ ubukumkani bezulu busondele.

1. Laulis’ uzuko lomqumlezo

Kwintliziyo zabantu bakowetu Ubakupe bonk’ ebutyakaleni Ubangenise nab’ ezulwini.

1. Siban’ esakokel’ ama Sirayeli Siwakupa, kwilizwe lembandezelo, Sawakokel’ entlango, ebugxwayibeni Saya kungena nawo Ekanani.
2. Sikubona luzizi ngale nkolo yetu, Sbikaina yesixeko samakolwa, Xwane lesihaya sika Davide, Ngub’ emqukumbel’ unempiliso.
3. Mabufik’ ubukumkani bako Ingeyiy’ ingqurabo yako; Sebenz’ intlanga zakowetu Zilindel’ ukufika kwako Shilo.
4. Nzung’ emanxebanxeba kubetelwa Emanxeba mahlanu ngelisetunjini. Ngumtandaz’ oxabiso lingangani Ongabatal’ itontsi linye kwelogazi.
5. Mayihambe levangel’ ingatinti

Iqal’ ezants’ iye kumisa nge Morroco, Ide ne Tiyopiya isisikumkani, Izolulele kuwe izandla zayo.

1. Sizimase Krestu asazi into Ngezi zono zetu ezimnyama, Hleze sakuba le Vangeli siyazile Kanti singabalahlwa ezulwini.
2. Malulaule uxolo lezwi lako Zitandan’ izikumkani zomhlaba, Zide zijike izirweqe zazo

Zibe zizingxa zokulima.

1. Tshotsh’ intomb’ ikukaule Ntomb’ enesidima yom *“ Hebere,”* Nangona Yes’ ubuko kade Ekute ngokwenjenjalo kwayo—
2. Yashiya ngoko imfundiso

Zelilizwe ngamfaninye, Zikaule zonke ngonguquko Ubulungisa bako Shaddai.

1. Tshotsho Krestu ’buzalelwe Estalini e Bethlem—

Ote namhla walalisvva Mawo !—kumandlalo ongeluto.

*(Inxenye kuelizayo.)*

M. K. Mtakatl The Merriman Towers, Stutterhim.

INKOSI EZISE BUNZIMENI

Ndincede undifakele lamazwana epepeni lo lohlanga oluntsundu.—Andimntu nani bantu bakowetu kenilibone futi igama lam pakati kwababhalela ipepa, nanamhla ndibangwa yindawo eyake yatiwa gqwi kwi *Sigidimi* sezadlulayo. Nantsi: Ndicela wonke umhlambi wabantu abantsundu abase Koloni pesheya kwe Nciba, nase Batenjini ukuba banditelele kwindawo yokuba siti sob kuba kuzakubako i Jubilee ye Nkosazana u Vitoliya kamsinya, senze isicelo kulo Rulumente welilizwe (Siti memorialize). Nditi senze isicelo esiti: mazikululwe zonke *inkosi* ezise Kapa ezabanjwa ngemfazwe kunye nabanye ababanjwa ababanjelwa lonto, ukuze eso ibe sikumbuzo sale Jubilee Yomntan’ omhle.

Sitsho u Rulumente simalatise kwisiko elidala elamiswa ngu Tixo kwa Sirayeli elifunyanwa kwincwadi ye *Leviticus,* xxv. kuso sonke esosahluko, ngokukodwa kwi (verse or) siqendwana seshumi (10th verse). Zininzi zonke ezinye inda­wo esingambonisa zona sihlangene. Nditi lonto masiyenze ngoku Ipalamente ihlangeneyo—Eqonce apo singahlangana kona, abantu abambalwa ukubhala isicelo eso, kwakuyo lenyanga. Atinina kuyo lento ama Afrika akowetu? Opendulayo makamise amadoda okubhala isicelo eso kunye nombhali walencwadi.—Ndingo waseluhlangeni.

W. B. Rubusana

Peelton, 17 May 1886.

TOZINI.—E Tsomo, ngo 6 May, 1886, kubhubhe u Thomas a Beckett,

unyana ka J. Ntozini, owazalwe ngo 15 August, 1885. Abahlobo mabamkele lombiko.

AWA.—Kubhubhe ngomhla we 5 ka  
May, 1886, u Josiah P. Kam a, unyana

opakati ka Isaiah Kawa, obeqalwe sisisu  
nge Cawa 2 May. Ube li 14 iminyaka yobudala. Kubikelwa izihlobo.

N

K

2 IMVO ZABANTSUNDU (NATIVE OPINION) MAY 19,1886